JohanHeinsen/ENO huggingface dataset:
Lolland-Falsters Stifts-Tidende, 1833-05-17
Efter flere smaa Forpostfægtninger hele Dagen igjennem imellem Soldater og Sjouere paa Høibroplads i Kbhavn blev forleden Eftermiddag Kl. 5, under Publicums Sammenstimlen fra alle Sider, leveret en Bataille, som endtes med, at en af de Kæmpende, som Man paastod, med Knivstik af Modpartiet blev saaret, hvorpaa Vedkommende til ydermeere Betryggelse bleve bortførte af Politiet, der ved sin Jntervention gjorde Ende paa Striden. Krigserklæringen skal have bestaaet i, at to Sjouere, der som paa en Trillebør, bleve tilligemed samme væltede af et Par Soldater; men glædeligt er det imidlertid, at denne Kamp, som hele Dagen i saa høi Grad havde vakt det nysgjærrige Publicums Jnteresse, endtes efter saa lider eller slet ingen Blodsudgydelse, uden Tvivl til begge stridende Parters fuldkomne Tilfredshed.
Lolland-Falsters Stifts-Tidende, 1833-05-17
En for sin Humanitet og sit gode Humeur særdeles yndet kbhavnsk Vægter, den saakaldte Regentsvægter, har pludseligen hængt sig.
Lolland-Falsters Stifts-Tidende, 1833-05-17
Skibet Curhaven, Capit. Vent, er i Begyndelsen, af denne Maaned afseilet fra Neumühlen til Nework, og har ombord nogle og 30 danske Emigranter, største Delen Artister og Professionister fra Kbhavn.
Lolland-Falsters Stifts-Tidende, 1833-05-17
Efter at Skarlagensfeberen længe havde raset i Skive, er den nu kommen til Viborg, hvor flere Børn i de sidste 8 Dage ere døde deraf. Ogsaa hersker der nogen Forkjølelsessogdom, der i sine Symptomer har Liighed med den saakaldte la Grippe. – Af en Bekjendtgjørelse fra Landphysicus, Hr. Lic. med. Lind, i Viborg, seer Man, at i Skarlagensfeber er Jntet skadeligere, end megen Varme, især fra Kakkelovne, samt hidsende indvortes Midler, saasom Brændeviin, Mjød, Viin, Peber, Campherdraaber m. m., hvorved den meest godartede Skarlagensfeber let bliver dødelig. En tempereret reen Luft i Stuen (dog uden Træk for den Syge), en let Bedækning i Sengen, stræng Diæt og tynde fyrlige Drikke maa især anbefales i denne hidsige Sygdom.
Lolland-Falsters Stifts-Tidende, 1833-05-17
En i Natten til den 21de April fra Fredericia Arrest undvegen farlig Forbryder, Jacob Pedersen Holst, er, efter et i Horsens forsøgt Tyveri, atter greben. Fra sit Vindue bemærkede nemlig Beendreier, M. Stephensen, at bemeldte Person tilvendte sig et Klædningsstykke i Gaarden; men da han ilede efter Tyven, lod denne det Stjaalne fare og undflyede. Stephensen var imidlertid kommen efter, at Tyven havde aftalt at kjøre bort med en hjemreisende Bonde, som han skulde møde ved den saakaldte Nørrehule (halvanden Fjerdingvei fra Horsens, ved den vestre Landevei); han satte sig derfor paa Bondens Vogn, traf rigtigt Personen paa det aftalte Sted, fik ham ind i et ved samme værende Huus og greben. En lignende Conduite viste for ikke længe siden en anden Borger i Horsens, Kjøbmand W. Møller, som, da han saae et Barn blive overkjørt paa Gaden, øieblikkelig kastede sig paa en Hest, for at indhente den uforsigtige Kudsk.
Lolland-Falsters Stifts-Tidende, 1833-05-17
For nogle Uger siden blev Dagleieren Christopher Peters fra Borgholz ved Heide, i Dithmarsken, som i Høsten 1830, om Aftenen, paa Heden havde ihiel slaaet sin Cammerat Hinrich Raap og berøvet ham hans rede Penge (6 a 10 Rd.), et Uhr og to Skjorter, offentlig anklaget for Mord, forenet med Rov. Jnqvisiten har vel tilstaaet Mordet, men ikke nogen Hensigt med samme.
Lolland-Falsters Stifts-Tidende, 1833-05-17
Den 9de Mai, om Morgenen, rasede Luerne atter i Nærheden af Odense, da det Hr. Birkedommer Møller tilhørende Landsted, omtrent 1/2 Miil vestlig fra Byen, blev lagt i Aske. Det var Kl. omtrent 4 at Jlden udbrød, men ugtet Folkene vare oppe og i Færd med Ovnhedning, maa det beklages, at saa mange Kreaturer (for hvis Redning allerførst burde sørges) ogsaa her maatte omkomme. Paa 4 Heste nær, brændte den hele Besætning, med 12 udsøgte Køer, foruden Ungqvæg, en So med Grise og Fjærkreature, ligeledes den betydeligste Deel Bohave, en Postvogn og 3 Arbeidsvogne, Avls- og Meieri=Redskaber m.m. En Sprøite fra Odense indfandt sig med Brandfolk saa hurtigt som muligt paa Brandstedet og bidrog til Jldens Slukning. Assurancen, som ellers har været holdt for Besætningen a., var uheldigviis udløbet for nogle Uger siden, og formedelst den forestaaende Aarstid ikke bleven fornyet. Den 24de April, om Morgenen Kl. 4, udbrød Jld i Slotsgaden i Kiel. Nogle Borgere ilede til Vagten, og opfordrede den vagthavende Overjæger til at blæse Allarm. Men denne paastod – at han først maatte have Ordre fra Corpsets Chef, der boer i den yderste Ende af Byen og fra hvem Man først kunde vente Svar i et heelt Qvarteer. Lykkeligviis blev Jlden denne Gang hurtig slukket. Kieler Correspondentsblad ønsker, at der herefter maatte oprettes et Brandcorps.
Lolland-Falsters Stifts-Tidende, 1833-05-17
Mariebo, den 17de Mai. J Gaar Morges, omtrent Kl. 8, opkom der Jld i Henning Jørgensens Gaard i Ringsebolle ved Rødby. Hele Gaarden, tilligemed Mandens Jndbo, en Deel Hvede og Byg, en Fedekalv og nogle Grise, fortæredes af Luerne. Sprøiter fra Rodby, flere Herregaarde og her fra Mariebo bleve med fornødent Mandskab afsendte til Brandstedet, men der kunde ikke udrettes Andet, end at slukke de brændende og sammenstyrtede Levninger. – Henning Jørgensen, der er en meget agtet Bonde, var tilligemed sin Kone gaaet til Kirken for at communicere, og der siges, at en Pige var ene hjemme. Om Aarsagen til Jlden haves endnu ingen paalidelig Efterretning. La Grippe synes at gribe stærkere og sig; Kighosten ligeledes, og mange Børn lide af begge Sygdomme, paa een Gang.
Lolland-Falsters Stifts-Tidende, 1833-05-17
Ledige Embeder. Under det danske Cancelli. Liunge og BraabySognekald i Sjællands Stift, 403 Rbd.
Lolland-Falsters Stifts-Tidende, 1833-05-17
under Rentekammeret: Lehnsfoged-Tjenesten i Klanbüll og Rodenæs i Wieding Herred, Tøndern Amt; Caution 800 Rbd. i kongel. 4 Proc. Obligationer.
Lolland-Falsters Stifts-Tidende, 1833-05-17
Under General-Toldkammer- og CommerceCollegiet: 2det Regjeringsraads-Embede i Tranquebar med de dermed forbundne Forretninger som Secretair, Overformynder og Notarius publicus. – Consumtionsforvalter-Embedet i Sorø. For Oppebørslerne stilles Sikkerhed til Beløb 1,700 Rbd. Sølv. Anhang til Efterretninger fra Udlandet, ankomne her til Mariebo med Posten fra Hamborg i Dag, Formiddag Kl. 11.
Lolland-Falsters Stifts-Tidende, 1833-05-17
Fra Wien skrives, at der, siden de sidste Breve fra Constantinopel af 16de f. M., ingen Efterretninger haves om de orientalske Anliggender. Som en Følge af den herover opstaaede Tvivl, er Coursen falden i Wien. Den Omstændighed, at Troppe- og Munitions-Sendelsen fra Odessa til den tyrkiske Hovedstad, vedvarer, har desuden bestyrket den opstaaede Tvivlen. Man mener derfor, at enten er Freden imellem Porten og Mehemed Ali endnu ikke sluttet, eller at Rusland har andre Hensigter og at disse ere Grunden til dets Rustninger. – Frankfurter-Journalen forsikkrer, at den russiske Regjering udtrykkeligen har nægtet at drage sine til Tyrkiet ankomne Tropper tilbage. Den 1ste ds, gik der atter en Afdeling Russer over Pruth.
Lolland-Falsters Stifts-Tidende, 1833-05-17
Kong Otto af Grækenland har selv overtaget de to høieste Embeder i Staten, nemlig at være Generallissimus for Armeen og Over-Admiral for Flaaden. - Athenen er nu erklæret for Rigets Hovedstad.
Lolland-Falsters Stifts-Tidende, 1833-05-17
Efter Skrivelse fra Oporto af 26de f. M. har en stærk Afdeling af Don Pedros Hær indtaget Figueras.
Lolland-Falsters Stifts-Tidende, 1833-05-17
Med Tilforladelighed fortælles tillige, at der er udbrudt betydelige Uroligheder i Combra. – Don Miguel har fra Paris og London erholdt 20 Mill. Fr., og dermed tilfredsstillet sine misfornøiede Tropper.
Lolland-Falsters Stifts-Tidende, 1833-05-17
Kong Leopold i Belgien skal have tabt al Popularitet, og der befrygtes, at han ikke vil kunne holde sig.
Lolland-Falsters Stifts-Tidende, 1833-05-17
Bekjendtgjørelser. Undertegnede, som logerer hos Handskemager Lithaui denne Byes Tillegade, anbefaler sig til Omegnens Beboere, som maatte behøve skreven Skjøder, Obligationer, Klager, eller andre Documenter, lovende en hastig og billig Expedition. Nakskov, den 10de Mai 1833. J. Møller, forhen Contoirist ved Amtstue-, Told og Post-Contoirer.
Lolland-Falsters Stifts-Tidende, 1833-05-17
Efter fleres Ønske agter Undertegnede at foretage en Reise til det bekiendte Rostocker Pintsemarked, og dertil at medtage Passagerer. Jeg agter at afseile herfra Loverdagen den 1ste Junii. For Overfarten frem og tilbage vil blive at betale for en enkelt Passageer høist 2 Specier, og for Enhvers Beqvemmelighed skal blive før get paa bedste Maade. Jeg maa imidlertid af de Entrerende udbede mig Underretning inden den 28de ds. Nykjøbing, den 11te Mai 1833. Marqvardt, Skipper.
Lolland-Falsters Stifts-Tidende, 1833-05-17
Den meget forædlede Skimmelhingst Gaberluni bedækker mod Betaling af 10 Rbd. rede Sølv for hver Hoppe, naar Man behageligen i denne Henseende henvender sig til Hr. Forpagter Fibiger paa Berritzgaard pr. Saxkjøbing. Ourebygaard, den 12te Mai 1833. Rosenørn-Lehn.
Lolland-Falsters Stifts-Tidende, 1833-05-17
Auction. Ved offentlig Auction, som afholdes paa Raadstuen, her i Byen Mandagen den 20de d. M., Formiddag Kl. 11 sl., lader Kjøbmand J. C. Jensen, for vedkommende Kjøbers Regning, imod contant Betaling ved Modtagelsen, bortsælge 500 Tdr. 2 radet Bog a 106 Pd. holl. Vægt pr. Tde.; hvilket herved bekjendtgjøres. Nakskov, den 15de Mai 1833. Schou, const. i Auctionsdirecteurens Fraværelse.
Lolland-Falsters Stifts-Tidende, 1833-05-17
Jndkaldelser.
Lolland-Falsters Stifts-Tidende, 1833-05-17
Creditorerne i Stervboet efter Skomagermester Hans Fabricius her i Byen indkaldes herved, i Følge Pl. 26de Octbr. 1792, med 12 Ugers Varsel, til for undertegnede Skifteret at anmelde og beviisliggjøre deres Fordringer. Nakskovs Skifteret, den 12te Mai 1833. Pontoppidan. Hammerich.
Lolland-Falsters Stifts-Tidende, 1833-05-17
Ved Proclama af Dags Dato, som læses inden vedkommende Retter, ere Creditorerne i Stervboet efter afdøde Jomfru Ane Marie de Place, som boede ved Baadesgaard, indkaldte med tolv Ugers Varsel til for mig at anmelde og beviisliggjøre deres Fordringer. Hvilket herved endvidere bekjendtgjøres. Nakskov, den 9de Mai 1833. Portoppidan.
Lolland-Falsters Stifts-Tidende, 1833-05-17
Skifte-Jndkaldelse. Tirsdagen den 11te Juni d. A., om Eftermiddagen Kl. 3, fremlægges Skifterepartitionen for afg. Sognepræst, Ridder Andreas Peter Medens og efterlevende Enke Anne Medens fælleds Boe ved en Skiftesamling, som paa mit Contoir afholdes; hvilket herved bekjendtgjøres. Falsters Birk, den 14de Mai 1833. C. G. Krüger.
Lolland-Falsters Stifts-Tidende, 1833-05-17
Tjeneste ledig. For en duelig Snedker er en Condition strax at erholde ved Ny=Kirstineberg paa Falster, og kan han erholde et Huus med Jord til.
Lolland-Falsters Stifts-Tidende, 1833-05-17
Condition ønskes. En ugivt Person, der har lært Landvæsenet paa en betydelig Hovedgaard, som drives med og uden Hoveri, hvor han har conditioneret i 6 Aar, og tillige er ovet i Contoirforretninger, samt kan for Duelighed og Forhold forevise paalidelig Attest, og tillige, om forlanges, kan forfærdige Agerdyrkningsredskaber, ønsker sig Condition til førstk. 1ste Novbr. som Avlsforvalter i en af Provindserne. - Reflecterende ville behagelig i portofri Breve henvende dem til Hr. Kammerraad Stampe paa Skjørringe pr. Nykjøbing paa Falster, som afhandler det Fornødne og anviser den Søgende.
Lolland-Falsters Stifts-Tidende, 1833-05-21
Lollands og Falsters Stifts Kongelig alene privilegerede. Addressecontoirs Efterretninger. Syvogtyvende Aargang. Nummer 41. Udgives 2 Gange ugentlig fra C. C. Schultz's Enkes Bogtrykkeri i Mariebo. Forsendes, i Følge Kongelig allernaadigst Tilladelse, med Brevposten.
Lolland-Falsters Stifts-Tidende, 1833-05-21
Udenlandsk. Frankrig. Den 20de April fandt adskillige Uroligheder Sted i nogle af Lyons Qvarterer, i Anledning af en Politiforordning mod offentlig Syngen. Der hørtes ved denne Leilighed flere Udraab, saasom: "Republiken leve! Ned med Ludvig Philip! Guillotinen og den røde Hue leve! Paa Lygtepælene med Aristoraterne! Ned med de Rige!" En Dragon, som reed over Coelestinerpladsen, blev modtaget med det Udraab: "J Vandet med ham!" Nogle af de Rasende styrtede løs paa ham, Andre truede den Jnfanteri-Piquet, som stod paa Pladsen. Først da nogle Troppe-Detaschementer ankom, blev Pladsen rømmet. Der antages, at ovennævnte ubetydelige Politiforordning, som alene angien Deel Kaffehuussangere, blot brugtes som et Paaskud, til et Forsøg paa at gjøre Opstand. Denne var i Øvrigt forud bestemt, og Vedkommende vilde først gjøre en Prøve i det Mindre, for, hvis Øvrigheden havde viist mindre Energi, at gjentage Forsøget i det Større.
Lolland-Falsters Stifts-Tidende, 1833-05-21
Napoleons Støtte paa Vendome=Pladsen i Paris var i Natten til 5te Mai (Heltens Dødsdag) tæt omgiven af en Skare af Politibetjente. Kun faa af den store Afdødes Trofaste lykkedes det at nedlægge Evighedsblomster paa Støttens Fod; thi Stads-Sergeanterne truede med, at ville straffe dette satiriske anarchiske Foretagende med Arrest.
Lolland-Falsters Stifts-Tidende, 1833-05-21
Flere Stæder i Provindserne har Folket den 1ste Mai (Philipsdagen) villet omhugge de Frihedstræer, der i de foregaaende Aar paa denne Dag bleve plantede til Kongens Ære. Det skeete dog ikke, da Vedkommende, for ei at give Legitimisterne (Carl Xs. Tilhængere) Grund til gunstige Fortolkninger, indskrænkede sig til, at behænge Matræerne med Sorgsymboler, Cypresgrene, sorte Flag &c.
Lolland-Falsters Stifts-Tidende, 1833-05-21
Hertugen af Orleans's Reise til London skal have en langt større politisk Betydning, end Man i Almindelighed troer. Til London er ankommen en Deel Agenter, for det republikanske Parti i Frankrig. Disse skulle have Tirsdagen den 21 Mai 1833. til Hensigt, at udvikle og udbrede deres Parties Grundsætninger. Hertugen af Orleans søger formodentlig at komme til Kundskab om den Hjælp, de kunne vente af de Forholdsregler, som et udmærket Medlem af den ex keiserlige Familie griber, for i Frankrig at bevirke en Forandring.
Lolland-Falsters Stifts-Tidende, 1833-05-21
Tydskland. Den offentlige Rolighed i Frankfurt er siden den 3die Mai ikke bleven forstyrret. Desuagtet formenes, at de derværende preussiske og østerrigske Tropper skulle formeres til det Dobbelte.
Lolland-Falsters Stifts-Tidende, 1833-05-21
Kong Ludvig af Bayern skal have nægtet at ratificere den af hans Finantsminister, v. Mieg, i Berlin sluttede Handelstractat angaaende Bayern og Würtenbergs Tiltrædelse til den preussisk-hessiske Toldforening. Mieg er derpaa bleven entlediget, fordi Hoffet misbilliger Alt, hvad han i Berlin har foretaget sig. Det er at vente, at Kongen af Sachsen heller ikke ratificerer den af hans Minister afsluttede Tractat om samme Anliggende, da Kongeriget Sachsen kun er indtraadt i det preussiske Toldforbund under den Betingelse, at Bayern og Würtemberg ogsaa tiltraadte det. De mange Underhandlinger, der have fundet Sted i Berlin imellem flere tydske Stater, for at udstrække det preussiske Toldsystem over en betydelige Deel af Tydskland, have altsaa ikke ledet til noget Resultat.
Lolland-Falsters Stifts-Tidende, 1833-05-21
Grækenland. En Deel Vanskeligheder ere dog allerede opstaaede for Kong Otto; men de blive vel beseirede, da Grækenland længes efter Ro og lovmæssig Orden. Hydrioterne have nægtet at aflægge Troskabseed, fordi de ikke ville anerkjende Capo d'strias's afskyelige Love, og ny ere ikke givne. En Deel Embedsmænd i forskjellige Districter have gjort samme Jndvending.
Lolland-Falsters Stifts-Tidende, 1833-05-21
Tyrkisk-ægyptiske Anliggender. Nogle den 12te ds., til Berlin fra Wien indløbne Efterretninger melde, at den ægyptiske Regjering har forkastet Fredsbetingelserne og at Krigen vil vorde fortsat. Sultanen skal under Vægten af den Ulykke, Tvin- og Frygt, som fra alle Sider strømmer ind paa ham, ganske have tabt al Energi. Han har ikke engang søgt at forstærke Dardanel-Slottene, endskjøndt Ægypterne kun staae nogle Dages Marsch derfra.
Lolland-Falsters Stifts-Tidende, 1833-05-21
Keiseren af Ruslands General=Adjutant, Grev Orlow, har faaet befaling at begive sig til Constantinopel, for der at overtage Commanden over den russiske Land og Sømagt. Tillige skal han være overordentlig Gesandt ved Porten. Dette tyder hen paa, at Krigen i Tyrkiet vil gaae i Langdrag. Næsten alle disponible russiske Regimenter, som ere mange, samle sig ved den tyrkiske Grændse. Fyrst Paskewitsch har affattet Krigsplanen, mod Jbrahim. Først vil Rusland indskrænke sig til det Defensive og lade Sultanen vinde Tid til at samle en Armee, men da ogsaa bryde op med forenede Kræfter.
Lolland-Falsters Stifts-Tidende, 1833-05-21
Spanien. Don Sebastian og Gemalinde ere reiste tilbage til Madrid, for at overvære Cortes's Aabning og derved vise, at de ikke deele Anskuelser mod Don Carlos. Denne sidste har virkelig, som forhen meldt, indsendt en egenhændig Protest imod Tronfølgens Forandring. Udgivterne til de paatænkte Festligheder i Anledning af Hyldingen anslaaes ikke til mindre, end 1,250,000 Fr. - J de sidste Dage af April var der i Madrid kun Tale om en Carricatur, som forestiller en Pytte, hvori en Æselinde er sjunken ned (Spanien og Dronningen). Det spanske Folk sees i en Græden des Skikkelse, Geistligheden i en leende Munks; Jnfanter og Jnfantinder ere rundt om fremstillede paa det meest træffende, og Ministrene see fra en Loge roligen paa Skuespillet.
Lolland-Falsters Stifts-Tidende, 1833-05-21
Jndenlandsk. Hs. kgl. Høih. Prinds Frederik Carl Chrstian til Danmark afseilede den 6te ds fra Frederikshavn paa den af Høistsamme commanderede Orlogsskonnert. Mange af Byens Jndvaanere havde Efterretningen om den elskede Fyrstes Afreise kaldt til Stranden, og et hjerte ligt, af et tredobbelt Hurra ledsaget "Længe leve Prinds Frederik til Danmark. Held følge ham," tonede fra alle Læber. Hs. kgl. Høih. besvarede den udtalte Hilsen paa en huldrig Maade, hvorefter fra Publicums Side et gjentaget tredobbelt Hurra blandede sig med Kanontordenen fra "Delphinens og Fæstningen. - Det første Orlogsskib har saaledes anløbet Frederikshavns nye Havn, og dette Skib commanderedes af en Prinds af det danske Kongehuus.
Lolland-Falsters Stifts-Tidende, 1833-05-21
Den 15de ds. tog Hs. kgl. Høih. Prinds Christian, Frederik fra Hovedstaden ud til Høistsammes Sommer-Residents, Sorgenfri.
Lolland-Falsters Stifts-Tidende, 1833-05-21
Hs. Maj. Kongen har under 27de f. M. benaadet Forligelsescommissairerne John Danielsen af Store vaage, Olav Petersen af Kalastadakat og John Signatsen af Hoskuldarkot, samtlige af Jslands Sønder-Amt, med Dannebrogsmændenes Hæderstegn. Ligeledes har Hs. Maj. Kongen under samme Dato allernaadigst tilladt Cand. chir. & med. C. F. A. Schalburg at anlægge og bære den ham af Hs. Maj. Keiseren af Rusland forundte St. Stanislaus-Ordens 4de Klasse.
Lolland-Falsters Stifts-Tidende, 1833-05-21
Det sædvanlige Antal Hospager skal, i Følge en høikongelig Ordre, være bleven betydelig indskrænket.
Lolland-Falsters Stifts-Tidende, 1833-05-21
J svenske Blade har flere Gange været talt om en russisk chronometrisk Expedition i Østersøen. Følgende er den nu i Hamborger Børsenhalle givne anthentiske Fremstilling af samme: "Den russiske Regjering har stillet en Dampbaad og 40 Chronometre til Generallieutenant v. Schuberts Disposition, for dermed i Sommer at foretage Reiser i Østersøen. Hensigten af denne Expedition er reen-videnskabelig. Først skal Længde-Forskjellen imellem St. Petersborg og Altona bestemmes, for derved at erholde St. Petersborgs Længde fra Greenwich, da Længde=Forskjellen imellem Altona og Greenwich alt er fastsat 1824 ved en lignende chronometrisk Expedition af den engelske Regjering, og siden skulle saa mange Kystpuncter af Østersøen som muligt, ved Omreise med Dampskibet, berigtiges i Henseende til deres Længder." - Kongen af Danmark har givet Statsraad Schumacher befaling, at træffe alle Forholdsregler, hvorved dette vigtige videnskabelige Foretagende paa nogensomhelst Maade kan befordres fra dansk Side. Følge deraf vil denne Astronom oprette to temporaire Stjerne-Observatorier, det ene, til Forbindelse med Altona, i Lübeck, og det andet paa den lille Klippes Christianss. Paa begge disse Puncter og i Kjøbenhavn vil Generallieutenant v. Schubert forefinde, hvad han fornemmelig behøver, nemlig skarpe Tidsbestemmelser, og desuden skal Kjøbenhavns Tid endnu meddeles ham ved Krudtsignaler fra Møen, førend han løber ind i Sundet.
Lolland-Falsters Stifts-Tidende, 1833-05-21
Det store kongel. Bibliothek modtog i Slutningen af afvigte Aar fra den hammerichske Boghandling i Altona Tilbud af saadanne Værker blandt dennes Forlags- og Commissions-Artikler (i Følge det medsendte Catalog), som maatte findes at mangle i Bibliotheket. Det behagede Hs. Maj. Kongen, allernaadigst at modtage denne patriotiske Gave, og derfor gjennem Bibliothekets Chef, Hs. Exc. Hr. Overkammerherre og Overhofmarschal a. a. Hauch, at lade bemeldte Boghandlings Eier, Hr. T. Lesser, sit allerhøieste Velbehag tilkjendegive. Den Tilvext, som Bibliotheket ved denne Gave har erholdt, udgjør over 300 Bind, alle til den nyere tydske Literatur henhørende.
Lolland-Falsters Stifts-Tidende, 1833-05-21
Den 29de April oplevede den almindeligt elskede og høiagtede Læge Justitsraad, Ridder af Dannebroge de Meza i Helsingøer Aarsdagen efter at han for halvhundrede Aar siden havde erhvervet den medicinske Doctorgrad ved Kjøbenhavns Universitet. Hvad der gav denne Dag en større Betydning for Helsingøers Jndvaanere var, at han tillige ved samme Tid havde begyndt sin Bane som practiserende Læge i denne By. Hans Jndsigt og heldige Blik, hans Menneskekiærlighed og altid vaagne Lune havde i den lange Tid paa den skjønneste Maade forberedet denne Jubelfest i Manges Hjerter. Efter at en talrig Mængde om Formiddagen havde aflagt Jubeloldingen deres Lykønskninger i hans Bolig, samledes Kl. 4 en betydelig Kreds i Klubbens Locale, hvor Justitsraaden, afhentet ved en Deputation, blev modtaget med en Tale af Etatsr., Borgem. Stenfelt, som, i det han optraadte som den almene Stemmes Repræsentant, udtalte for Jubeloldingen den hædrende Dom, hans Virksomhed havde erhvervet ham af hans Samtid, og som vilde bevares hos Efterverdenen. Ved det festlige Middagsmaaltid, som derpaa fulgte, udbragtes Skaaler for Hs. Maj. Kongen, som den, der forlænge siden havde paaskjønnet Jbeloldingens Værd og skjænket ham Hæderstegn, dernæst for Jubeloldingen selv, for hans Familie, for Fædrenelandet, for Videnskaberne og Oplysningen. Med et rørt Hjerte bevidnede den ærede Olding de Tilstædeværende sin Tak, og omtalte derved tillige med Erkjendtlighed et andet Beviis paa Manges Velvillie, som den samme Dag havde overrasket ham ved at opfylde et af hans vigtigste Ønsker. En til Festen af Hr. Overlærer Olsen forfattet Sang blev, med Ledsagelse af Jnstrumenter, afsjungen ved Bordet.
Lolland-Falsters Stifts-Tidende, 1833-05-21
Fra Pressen i Viborg er nylig udkommen: "En kortfattet Anviisning til det forbedrede Jordbrug, af Hr. Consistorialraad, Pastor Bierregaard. Denne Vog er af den høitfortiente Forfatter bestemt til Uddeeling blandt Landalmen i Danmark, og Oplaget er 3,000 Exemplarer.